|  |
| --- |
| ΕΘΝΟΣΗΜΟ  Μύρινα, 14 Φεβρουαρίου 2019  Αρ. Πρωτ.: 171  **ΠΡΟΣ: Τουριστικά Γραφεία**  **Κοιν.** ΔΙΔΕ ΛΕΣΒΟΥ (Υπεύθυνο εκδρομών) για ανάρτηση |
| ΕΛΛΗΝΙΚΗ ΔΗΜΟΚΡΑΤΙΑ **Υπουργείο Παιδείας,**  **ερευνασ ΚΑΙ Θρησκευμάτων**  **ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ ΚΑΙ Β/ΘΜΙΑΣ ΕΚΠ/ΣΗΣ ΒΟΡΕΙΟΥ ΑΙΓΑΙΟΥ**  **Δ/ΝΣΗ Δ.Ε. Ν. ΛΕΣΒΟΥ**  **1Ο ΗΜΕΡΗΣΙΟ ΕΠΑΛ ΜΥΡΙΝΑΣ ΛΗΜΝΟΥ** |

Δ/νση: Λεωφόρος Δημοκρατίας

ΤΚ 81400, Μύρινα

Τηλ. / fax: 2254023212

Email: mail@1epal-myrin.les.sch.gr

Πληροφορίες: Ζώη Αναστασία

**ΘΕΜΑ: «Πρόσκληση εκδήλωσης ενδιαφέροντος για εκπαιδευτική εκδρομή στη Θεσσαλονίκη - Εδεσσα»**

Το ΕΠΑΛ Μύρινας, και συγκεκριμένα οι μαθητές της B τάξης, προτίθεται να πραγματοποιήσει **εκπαιδευτική εκδρομή από το Σάββατο 6 Απριλίου 2019 έως την Τρίτη 9 Απριλίου 2019** στη **Θεσσαλονίκη – Έδεσσα**.

Καλούμε, σύμφωνα με την υπ΄ αριθμ. 33120/ΓΔ4 /6 Μαρτίου 2017 ΥΑ, τα ενδιαφερόμενα ταξιδιωτικά γραφεία να υποβάλουν προσφορές στο σχολείο **μέχρι την Δευτέρα 25 Φεβρουαρίου 2019, ώρα 14:00 μ.μ.**

Οι προσφορές θα είναι κλειστές και σε αυτές θα αναγράφεται το συνολικό κόστος (με ΦΠΑ) και η επιβάρυνση ανά μαθητή καθώς και το όνομα και η κατηγορία του ξενοδοχείου

**Αριθμός μαθητών:** 28 έως 30

**Αριθμός συνοδών καθηγητών**: 3

**Ημερομηνίες πραγματοποίησης εκδρομής:** Από 6/04/2019 έως και 9/04/2019

**Προορισμός:** Θεσσαλονίκη – Έδεσσα σύμφωνα με το πρόγραμμα που ακολουθεί

**Μέσο Μεταφοράς**: Πλοίο - Λεωφορείο

**Πρόγραμμα εκδρομής: (έχει εκδοθεί με βάση τα υπάρχοντα δρομολόγια)**

**1η ημέρα,** **Σάββατο 06-04-2019** : Αναχώρηση από Λήμνο για Καβάλα ακτοπλοϊκώς. Μεταφορά στη Θεσσαλονίκη. Τακτοποίηση στο ξενοδοχείο. Βόλτα στο κέντρο της Θεσσαλονίκης, γνωριμία με την πόλη. Από ώρα 13:00μ.μ. επίσκεψη στο Κέντρο Διάδοσης Επιστημών & Μουσείο Τεχνολογίας (NOESIS). Επίσκεψη στο εμπορικό κέντρο Mediterranean Cosmos. Επιστροφή στο ξενοδοχείο

**2η ημέρα, Κυριακή 07-04-2019**: Επίσκεψη στη Βεργίνα.. Μετάβαση στην Έδεσσα για φαγητό και περιήγηση στους καταρράκτες και τα υπόλοιπα αξιοθέατα της πόλης. Επιστροφή στη Θεσσαλονίκη.

**3η ημέρα, Δευτέρα 08-04-2019**: Επίσκεψη στην Άνω Πόλη – Κάστρα Θεσσαλονίκης. Περιήγηση σε ιστορικά μνημεία της πόλης (Αγ. Δημήτριος, Ρωμαϊκή Αγορά, Ροτόντα). Το απόγευμα μετάβαση στο Magic Park.

**4η ημέρα, Τρίτη 09-04-2019**: Αναχώρηση από το ξενοδοχείο για Καβάλα. Περιήγηση στην πόλη. Αναχώρηση από Καβάλα και επιστροφή στη Λήμνο ακτοπλοϊκώς.

**Ζητείται:**

**Υποχρεωτική Ασφάλιση Ευθύνης Διοργανωτή**.

**Πρόσθετη ασφάλιση**, που καλύπτει τα έξοδα σε περίπτωση ατυχήματος ή ασθένειας.

Υπεύθυνη δήλωση από το ταξιδιωτικό πρακτορείο με κάθε προσφορά ότι διαθέτει **ειδικό σήμα λειτουργίας,** το οποίο βρίσκεται σε ισχύ.

Το **λεωφορείο** που θα χρησιμοποιηθεί για όλες τις μετακινήσεις των μαθητών καθ’ όλη τη διάρκεια της εκδρομής πρέπει να διαθέτει όλες τις προβλεπόμενες από την κείμενη νομοθεσία **προδιαγραφές** (ελεγμένο από το ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κ.λπ.), καθώς και να πληροί όλες τις προϋποθέσεις ασφάλειας για μετακίνηση μαθητών (ζώνες ασφαλείας, έμπειροι οδηγοί κ.λ.π).

Τα λεωφορεία πρέπει να βρίσκονται στη διάθεση των μαθητών καθ’ όλη τη διάρκεια της εκπαιδευτικής επίσκεψης.

Διαμονήγια τρεις (3) διανυκτερεύσεις σε **ξενοδοχείο τουλάχιστον 3\*, με πρωινό, αποκλειστικά στο κέντρο της Θεσσαλονίκης**, με ρητή αναφορά στην ονομασία, στην τοποθεσία και την κατηγορία του ξενοδοχείου. Η **διαμονή των μαθητών θα γίνει αποκλειστικά σε 2κλινα και 3κλινα δωμάτια** (όχι 4κλινα και άνω) και των **εκπαιδευτικών σε μονόκλινα**.

Η δέσμευση του πρακτορείου ότι στην περίπτωση που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές, απαγορευτικό, τροποποίηση δρομολογίων κ.λ.π.) δεν θα υπάρξει πρόσθετη οικονομική επιβάρυνση και θα μετατεθεί η εκδρομή σε άλλη ημερομηνία σύμφωνα με τις υποδείξεις του σχολείου.

Εφόσον για κάποια σοβαρή αιτία (φυσική καταστροφή κλπ) δεν πραγματοποιηθεί η εκδρομή, το σχολείο διατηρεί το δικαίωμα να ζητήσει την επιστροφή ολόκληρου του ποσού της προκαταβολής.

Σε περίπτωση που το πρακτορείο αθετήσει τη συμφωνία, υποχρεούται να επιστρέψει ολόκληρο το ποσό των χρημάτων που έχει λάβει.

Το **σχολείο** διατηρεί το δικαίωμα για οποιαδήποτε διευκρίνιση σχετικά με την εκδρομή από τα ταξιδιωτικά γραφεία που θα εκδηλώσουν ενδιαφέρον.

**Οι οικονομικές προσφορές πρέπει να παραδοθούν σε κλειστό φάκελο στο γραφείο της Διευθύντριας του 1ου ΕΠΑ.Λ. Μύρινας το αργότερο μέχρι και την Δευτέρα 25/02/2019, ώρα 14:00μ.μ.**

|  |
| --- |
| -Η- |
| Διευθύντρια |
|  |
|  |
| Ζώη Αναστασία |

###### 